Frances van Hasselt het gootgeword op ’n sybokhaarbok-plaas in Prins Albert, en het nog altyd ’n noue verwantskap met sybokhaar gehad, én ’n visie om eendag uitsonderlike plaaslike produkte te ontwikkel.
Nadat ek ’n nagraadse kwalifikasie in internasionale betrekkinge voltooi het, het ek ’n paar jaar in Hongkong gewerk. Tydens dié tydperk is ek blootgestel aan mode op ’n skaal wat nog nooit vantevore gesien het nie. Vasbeslote om ’n loopbaan in die tekstielbedryf te volg, het ek daarin geslaag om ’n internskap by Li & Fung in hulle ontwerp- en handelspan te kry.
Nadat ek na Suid-Afrika teruggekeer het, het ek ’n kort tydjie in die veld van korporatiewe mode gewerk. Ek het besef dat as ek ’n vakman-, sybokhaar-eindproduk met ’n volledige plaaslike en volhoubare voorsieningsketting wil stig, ek nie die antwoorde in kleinhandelstrukture gaan vind nie.
Die besigheid is selfgefinansierd. Ons het dit reggekry om bedryfskoste laag te hou omdat alles aanlyn verkoop en op bestelling gemaak word. Kliënte moet ook ’n deposito betaal vir bestellings, wat risiko verder verminder.
Elke stap in die proses word handgemaak deur ’n groep hoogs vaardige vroue in die Oos-Kaap. Die proses duur ongeveer vier tot ses weke, afhangend van die grootte van die tapyte en die ingewikkeldheid van die ontwerp.
Sybokhaar is afkomstig van die hare van Angora-bokke. Die bokke word nie seergemaak tydens die skeerproses nie.
Ons gebruik baie spesifieke sybokhaar, wat die beste geskik is vir die maak van tapyte – hoofsaaklik die growwer, sterker sybokhaar wat perfek vir langdurigheid is, maar tog sag onder die voet. My familieplaas spesialiseer in hoër gehalte sybokhaar wat hoofsaaklik vir luukse kledingstukke geskik is.
As ‘n beginbesigheid moes ons kreatief wees om met ’n koste-doeltreffende bemarkingsplan na vore te kom. Sosiale media was ’n suksesvolle platform om ons verhaal te deel, mense op te voed oor en die proses te verduidelik en ’n breër gehoor te bereik. Ons is gelukkig in dié opsig dat die verhaal en die produk vir hulle self praat, wat gelei het tot fantastiese mediadekking.
Die luukse kant van die leefstyl- en dekormark is uiters mededingend. Ons is gelukkig in die opsig dat ons ’n produk aanbied wat so uniek is dat dit bo die ander uitstaan. Daar is baie min plaaslike tapytvervaardigers in Suid-Afrika, en die mark is groot genoeg om handelsmerke soos ons s’n wat klein hoeveelhede spesiaal gemaakte stukke vervaardig, te ondersteun.
Vanweë die geaardheid van ons besigheid, werk ons net aan spesiaalgemaakte-bestellings. Ons kliënte is daarom ’n samestelling van versierders, ontwerpers en private kliënte wat ’n waardering vir die natuurlike, uniek plaaslike, handgemaakte, volhoubare produkte het.
Die organisasie het inligting so gestruktureer om die wanpraktyke van ’n paar geïsoleerde plaasvoorvalle te laat lyk asof dit ’n ware weerspieëling van Suid-Afrika se hele sybokhaarboerderygemeenskap is. Dit is nie waar nie, en ons het ’n afsku in enige mishandeling van diere en stem saam dat die aantygings behoorlik ondersoek moet word.
Suid-Afrika vervaardig meer as die helfte van wêreld se sybokhaar en enige boikot sal ’n verwoestende uitwerking op die bedryf hê; die diere en die duisende mense aan wie dit werk verskaf. Ons glo dit is tyd vir volle kettingsigbaarheid sodat die kopers sybokhaarvesel terug na individuele plase toe kan spoor. Dit sal ook waarde vir produsente en verbruikers skep.
Mohair South Africa het ’n verklaring uitgereik waarin hy sê hy is “toegewyd aan die volhoubaarheid van die sybokhaarbedryf, nie net in Suid-Afrika nie, maar wêreldwyd”. Hy is ’n lid van die Tekstielbeurs, ’n wêreld- nie-winsgewende organisasie wat, volgens Mohair South Africa, “beste praktyke identifiseer en deel wat betref boerdery, materiaal, verwerking, nasporing en produklewenseinde om die tekstielbedryf se uitwerking op die omgewing te verminder”. Die waarheid is dat daar met sybokhaarbokke geboer word vir hulle vesel (sybokhaar). Ons veeteelt is nie net menslik en eties nie, maar dit maak ook goeie sakesin. Dit is in ons belang om sybokhaar te sien blom; en dit is nie moontlik sonder gesonde diere nie.
Ek beplan om ’n produksiegerief in Prins Albert op ons familieplaas op te rig. Dit sal ook dien as ’n plek waar mense die hele proses kan sien, van die grond, die bokke en al die praktyke en voorbereiding wat geskied om ’n tapyt te maak.
Die visie is om ’n reeks sybokhaarprodukte te ontwikkel om ’n algehele geïntegreerde en vertikale voorsieningsketting te skep; van die plaas af tot die produk. Ek hoop dat Suid-Afrika sinoniem word met sybokhaar; nie net die vervaardiging van die beste sybokhaar ter wêreld nie, maar ook vir uitstaande eindprodukte.
Die bespiegelings van talle sosialmediagebruikers kan nou finaal tot ’n einde kom: ’n Skeermes gaan in die volgende paar maande nie naby sy baard kom nie, sê Jo Black.